Ο **Μαχμούντ Αμπάς** (26 Μαρτίου 1935) γνωστός και στα αραβικά με το όνομα **Αμπού Μαζέν** είναι ο Πρόεδρος της Παλαιστινιακής Αρχής, από το 2005, και ηγετικό στέλεχος της Φατάχ. Τον Μάρτιο του 2003 και μέχρι τον Οκτώβριο του ιδίου έτους υπηρέτησε στο αξίωμα του Πρωθυπουργού. Επανεξελέγη στην ηγεσία της Φατάχ, από το συνέδριο της πολιτικής πτέρυγας, στις 10 Αυγούστου του 2009. Η θητεία του Αμπάς ως Προέδρου έληξε στις 15 Ιανουαρίου 2009. Έκτοτε ο Αζίζ Ντουγουάικ αναγνωρίζεται ως Πρόεδρος από την κυβέρνηση Χαανίγια στη Λωρίδα της Γάζας, ενώ ο Αμπάς αναγνωρίζεται από την κυβέρνηση Φαγιάντ στη Δυτική Όχθη.

Βιογραφία και πρώιμη πολιτική καριέρα
-------------------------------------

Γεννήθηκε στις 26 Μαρτίου του 1935 στη Σαφέντ, τότε βρετανικό έδαφος της Παλαιστίνης και σε πολύ μικρή ηλικία εγκαταστάθηκε με την οικογένειά του στη Συρία. Σπούδασε Νομικά στην Αίγυπτο και στη συνέχεια στη Μόσχα.

Το 1957 έγινε ιδρυτικό μέλος της Φατάχ. Στα επόμενα χρόνια ήταν δίπλα στον Αραφάτ και τον ακολούθησε σε χώρες όπως η Ιορδανία, ο Λίβανος και η Τυνησία. 

Τον Οκτώβριο του 2003 παραιτήθηκε από την πρωθυπουργία, καθώς δεν είχε υποστήριξη από το Ισραήλ και τις ΗΠΑ. Έγινε Πρόεδρος της Εκτελεστικής Επιτροπής της Οργάνωσης για την Απελευθέρωση της Παλαιστίνης στις 11 Νοεμβρίου του 2004, έπειτα από τον θάνατο του Γιάσερ Αραφάτ.

Εκλογή στην προεδρία
--------------------

Εξελέγη Πρόεδρος της Παλαιστινιακής Αρχής με 62% στις 9 Ιανουαρίου του 2005. Ανέλαβε καθήκοντα στις 15 Ιανουαρίου του 2005 και άσκησε φιλειρηνική πολιτική.

Τον Ιανουάριο του 2006, ο Αμπάς δεν ενισχύθηκε στις βουλευτικές εκλογές, ενώ η Χαμάς κέρδισε την πλειοψηφία των ψήφων. Οι συνομιλίες με σκοπό το σχηματισμό κυβέρνησης από τη Χαμάς και από τη Φατάχ, βρέθηκαν σε αδιέξοδο και αναμενόταν να γίνουν νέες εκλογές.

Πρόεδρος της Παλαιστίνης
------------------------

Στις 23 Νοεμβρίου του 2008, ο πρόεδρος της Παλαιστινιακής Αρχής ορίστηκε «πρόεδρος της Παλαιστίνης», από την Οργάνωση για την Απελευθέρωση της Παλαιστίνης (ΟΑΠ).

Διορισμός νέου πρωθυπουργού
---------------------------

Ο Μαχμούντ Αμπάς
Στις 15 Ιουνίου του 2007 διορίστηκε Πρωθυπουργός της Παλαιστινιακής Αρχής από τον Αμπάς ο Σαλάμ Φαγιάντ, καθώς τον έλεγχο της Λωρίδας της Γάζας ανέλαβε η Χαμάς. Η κυβέρνηση του Φαγιάντ ήταν "ανεξάρτητη" δίχως τη συμμετοχή μελών από τη Φατάχ ή τη Χαμάς και υποστηρίχθηκε από τη Φατάχ, το Ισραήλ και τη Δύση. Με βάση το νόμο, μετά την αποπομπή του πρωθυπουργού, ο απερχόμενος πρωθυπουργός πρέπει να ηγηθεί υπηρεσιακής κυβέρνησης. Κάτι τέτοιο όμως δεν έγινε. Ο διορισμός του Φαγιάντ δεν επιβεβαιώθηκε από το Κοινοβούλιο, το οποίο ελέγχεται από τη Χαμάς. Στις 7 Μαρτίου του 2009 ο πρωθυπουργός Φαγιάντ υπέβαλε την παραίτηση της κυβέρνησής του, ώστε να ανοίξει ο δρόμος σχηματισμού κυβέρνησης "εθνικής συνεννόησης" στο πλαίσιο της διαδικασίας συμφιλίωσης με τη Χαμάς. Η παραίτηση τέθηκε σε ισχύ στο τέλος του μήνα. Η νέα κυβέρνηση του Φαγιάντ ορκίστηκε στη Μουκάτα της Δυτικής Όχθης, στις 19 Μαΐου του 2009.

Αποτροπή πιθανής απόπειρας δολοφονίας
-------------------------------------

Στις 3 Ιουλίου του 2009 οι αρχές ανακοίνωσαν ότι συνελήφθησαν τον περασμένο μήνα μέλη της Χαμάς, τα οποία φέρονταν να ομολόγησαν ότι είχαν σκοπό να δολοφονήσουν επιφανείς αξιωματούχους του κόμματος του Αμπάς, στη Δυτική Όχθη. Σύμφωνα με την ισραηλινή εφημερίδα "Χααρέτς" στους στόχους συμπεριλαμβανόταν και ο ίδιος ο Αμπάς. Οι πληροφορίες διαψεύστηκαν από εκπρόσωπο της Χαμάς.

Σημειώσεις και παραπομπές
-------------------------

1. ↑  «Biography of the President». (Αγγλικά) Αρχειοθετήθηκε από το πρωτότυπο στις 24  Φεβρουαρίου 2021. Ανακτήθηκε στις 15  Νοεμβρίου 2022.
2. ↑  (Ρωσικά) *RIA Novosti*. Rossiya Segodnya.
3. ↑  «Honorary Doctorates». (Αγγλικά) Ινστιτούτου Διεθνών Σχέσεων Μόσχας. Αρχειοθετήθηκε από το πρωτότυπο στις 29  Ιουνίου 2019. Ανακτήθηκε στις 29  Ιουνίου 2019.
4. ↑  www.joradp.dz/FTP/JO-ARABE/2014/A2014073.pdf?znjo=73.
5. ↑  Πρόκειται για το αραβικό όνομα που δίνεται στον πρωτότοκο γιο ή θυγατέρα σε μια οικογένεια.
6. ↑  Palestinian prime minister Abbas resigns (CNN)
7. ↑  Το Αμπού Μαζέν σημαίνει *πατέρας του Μαζέν*. Ο Mazen είναι ο πρωτότοκος γιος του Αμπάς.
8. ↑  Abbas Threatens Hamas With New Elections[*νεκρός σύνδεσμος*] (INN) October 08, 2006
9. ↑  Palestinian president calls for early elections (CNN) 16 Δεκεμβρίου 2006
10. ↑  Καθημερινή[*νεκρός σύνδεσμος*], *Ο Μ. Αμπάς ορίστηκε «πρόεδρος της Παλαιστίνης»*, 23 Νοεμβρίου 2008.
11. ↑  Whose Coup Exactly?, The Electronic Intifada, 18 Ιουνίου 2007
12. ↑  «Abbas suspends articles from Basic Law». Kuwait News Agency. 17-06-2007. Αρχειοθετήθηκε από το πρωτότυπο στις 2011-09-28.. Ανακτήθηκε στις 2009-03-07.
13. ↑  Εξπρές[*νεκρός σύνδεσμος*], Παλαιστινιακά Εδάφη-παραίτηση κυβέρνησης.Να συνεχίσει το έργο του κάλεσε τον Σαλάμ Φαγιάντ ο Παλαιστίνιος πρόεδρος Αμπάς, 7 Μαρτίου 2009.
14. ↑  Έθνος Αρχειοθετήθηκε 2009-07-04 στο Wayback Machine. "Σχεδίαζαν τη δολοφονία του Αμπάς" 3 Ιουλίου 2009.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μαχμούντ Αμπάς** |

* Βιογραφία στην Britannica
* Προφίλ στο BBC News

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 118583035
* LCCN: n79066862
* ISNI: 0000 0001 1455 9356
* GND: 124934730
* SUDOC: 034060065
* BNF: cb12485468q (data)
* NKC: js20061208001
* CiNii: DA14697008

 |

 |